section_heading: Biografija
paragraph_text: Hazal je pohađala osnovnu i srednju školu u Gaziantepu. Ondje je, također, učila talijanski jezik u talijanskom liceju. Diplomirala je na Information Management University of Performing Arts na sveučilištu Bilgi, ali se ipak odlučila još školovati. Roditelji (oboje odvjetnici) rastali su se dok je imala 7 godina. Prvu je ulogu imala u filmu Tajna kamena, u kojem je tumačila Bengü. Ipak, njena najznačajnija uloga bila je Nihal Ziyagil u turskoj seriji Strasti Orijenta, gdje je glumila s mnogim turskim poznatim zvijezdama kao što su Beren Saat i Kıvanç Tatlıtuğ. Ulogu života ostvarila je u seriji Djevojka imena Feriha, gdje je tumačila ulogu Ferihe Yilmaz, djevojke iz siromašne obitelji (oca domara i majke čistačice). Feriha je pametna djevojka, korisnica stipendije koja joj omogućuje upis na prestižni privatni fakultet gdje se vršnjacima koje upoznaje lažno predstavi kao djevojka koja potječe iz bogate i prestižne obitelji. Na fakultetu upozna i zgodnog, popularnog i bogatog mladića Emira Sarrafoğlu (Çağatay Ulusoy) koji se u nju fatalno zaljubljuje. Zaljubljena Feriha, u strahu da će izgubiti svoju ljubav - Emira ako on dozna istinu, uvlači se u zamku vlastitih laži u koje tone sve dublje i dublje...